tomron87/hebrew-wikipedia-sentences-corpus huggingface dataset:
הוא קלע 30 נקודות או יותר בשלושה משחקים רצופים בבוסטון, השחקן הראשון שעשה זאת בפלייאוף מאז לברון ג'יימס ב-2017. גרין קלע 12 נקודות בקליעה מ-5 מ-10, לקח 12 ריבאונדים, רשם שמונה אסיסטים עם שתי חטיפות ושתי חסימות.
הוא גם קלע שתי שלשות לאחר שהחמיץ את 12 הניסיונות הראשונים שלו בסדרה.
עבור המאמן הראשי סטיב קר, הוא זכה באליפות התשיעית שלו בסך הכל, לאחר שזכה בחמש כשחקן.
הוא הפך למאמן השישי שזוכה בארבעה תארים, והצטרף לפיל ג'קסון, רד אאורבך, ג'ון קנדלה, גרג פופוביץ' ופט ריילי.
הווריורס גם הפכו לקבוצה הראשונה שעברה מהמאזן הגרוע ביותר של הליגה (20–2019) לאליפות בטווח של שלוש עונות.
בראון הוביל את הסלטיקס עם 34 נקודות אבל טייטום סיים עם 13 בלבד, וקלע רק 6 מ-18 מהשדה.
גם הספסל של הסלטיקס הפגין ביצועים רעים, וקלעו רק חמש נקודות בקליעה של 2 מ-10 מהשדה.
בוסטון גם ביצעה 22 איבודים, וירדה ל-1–8 בפלייאוף לאחר 16 או יותר איבודי כדור.
טייטום קבע את שיא ה-NBA עבור רוב איבודים בפלייאוף בודדת עם 100. מאזן סדרות הגמר של הסלטיקס ירד ל-17–5, ונשאר בשוויון עם הלייקרס על מספר האליפויות הרב ביותר בתולדות הליגה.
ב-12 במאי ה-NBA הודיעה שגביע לארי אובריאן וגביע ה-MVP של סדרת הגמר על שמו של ביל ראסל עוצבו מחדש.
בין השינויים החדשים בגביע לארי אובריאן, הבסיס שלו מורכב כעת משני דיסקים המפרטים את שמות כל הקבוצות הזוכות הקודמות.
גביע ביל ראסל שונה מכדור זהב ורשת כסף לזהב בעיקר עם הדגשות כסף.
גמר גביע אופ"א 1989 היה השלב שנעל את טורניר גביע אופ"א לעונת .
הוא שוחק בשני מפגשים במתכונת בית-חוץ, ובו נקבע כי הזוכה בטורניר היא נאפולי האיטלקית, שגברה על שטוטגרט מגרמניה המערבית בתוצאה 5–4 בסיכום שני המפגשים.
הייתה זו המהדורה ה-18 של המפעל.
נאפולי, בהופעתה הראשונה בגמר של מפעל אירופי, זכתה בתואר אירופי ראשון בתולדותיה.
היא הייתה לקבוצה השנייה בתולדות המפעל המעפילה לגמר, וכן לוזכה האיטלקית השנייה בתואר - 12 שנים אחרי זכייתה של יובנטוס בעונת .
מנגד, גם עבור שטוטגרט הייתה זו הופעת בכורה בגמר אירופי.
היא הייתה לקבוצה השישית מגרמניה המערבית המעפילה לגמר, אחרי בורוסיה מנשנגלדבך (שתי זכיות בארבע הופעות בגמר), איינטרכט פרנקפורט (זכייה אחת), המבורג (הופעה אחת בגמר), פ.צ.
קלן (הופעה אחת בגמר) ובאייר לברקוזן (מחזיקת התואר היוצאת).
שתי הקבוצות העפילו לטורניר עקב מיקומן בליגה בעונה החולפת.
נאפולי סיימה את עונת 1987/1988 בסרייה א' כסגנית האלופה, במרחק שלוש נקודות בלבד מהאלופה מילאן.
שטוטגרט סיימה את עונת 1987/1988 בבונדסליגה במקום הרביעי והבטיחה את השתתפותה במפעל.
במשחק הגמר הראשון באצטדיון סאן פאולו עלתה שטוטגרט ליתרון משער של מאוריציו גאודינו, אך הקפטן דייגו מראדונה איזן בפנדל במחצית השנייה, וקארקה השלים מהפך בדקות הסיום.
במשחק הגומלין רב השערים בנקרשטדיון עלתה נאפולי ליתרון משער של אלמאו, יורגן קלינסמן איזן אך צ'ירו פרארה החזיר את היתרון לאורחת לפני המחצית.
במחצית השנייה הוסיף קארקה בדרך ליתרון 3–1, שטוטגרט הצליחה לאזן אחרי שער עצמי של פרננדו דה נאפולי ושער של אולף שמאלר, והמשחק הסתיים בשוויון 3–3. בסיכום, 5–4 לנאפולי.
נאפולי החלה את דרכה בסיבוב הראשון מול פאוק סלוניקי היוונית.
במשחק הראשון בבית קבע דייגו מראדונה את תוצאת המשחק בפנדל מדויק בדקה ה-58. בגומלין כבש קארקה את השער הראשון במשחק בדקה ה-17, גאורגיוס סקרטאדוס איזן בדקה ה-65 וקבע את תוצאת המשחק.
בסיכום המפגשים, 2–1 לנאפולי בדרך לשלב הבא.
בסיבוב השני פגשה נאפולי את לוקומוטיב לייפציג מגרמניה המזרחית.
במשחק הראשון בחוץ נקלעה נאפולי לפיגור משער של מתיאס צימרלינג בדקה ה-69, אך בחלוף ארבע דקות איזן ג'ובאני פראנציני וקבע את תוצאת הסיום, 1–1. בגומלין הביתי שוב כבש פראנציני, כבר לאחר שתי דקות.
הייקו שולץ כבש שער עצמי בדקה ה-61, ונאפולי המשיכה לשלב הבא עם ניצחון 2–0, ועם 3–1 בסיכום המפגשים.
בשמינית הגמר הוגרלה נאפולי למפגש מול ז'ירונדן דה בורדו הצרפתית.
במשחק הראשון בחוץ גברה נאפולי על בורדו בתוצאה 1–0, משער של אנדראה קרנבאלה לאחר שש דקות בלבד.
לאחר משחק גומלין ללא שערים, המשיכה נאפולי לרבע הגמר.
בשלב רבע הגמר פגשה נאפולי את בת ארצה, יובנטוס.
המשחק הראשון נערך בסטאדיו אולימפיקו, ובו התקרבה נאפולי להדחה מהמפעל.
פסקל ברונו כבש לזכות המארחת בדקה ה-13, ושער עצמי של ג'אנקרלו קוראדיני קבע את תוצאת המשחק בדקה ה-45. למשחק הגומלין הביתי הגיעה נאפולי בפיגור וללא שער חוץ, ובדקה העשירית עלתה ליתרון מפנדל של מראדונה.
קרנבאלה איזן את הדו-קרב בדקה ה-45 וקבע 2–0 לנאפולי.
המשחק הסתיים והגיע להארכה, ובדקה ה-120, ממש על סף סיום ההארכה, כבש אלסנדרו רניצה שער דרמטי שקבע 3–0 לנאפולי, שממשיכה לחצי הגמר.
בחצי הגמר הוגרלה נאפולי למפגש מול באיירן מינכן, קבוצת הפאר מגרמניה המערבית.
במשחק הראשון בבית השיגה נאפולי ניצחון מרשים, כאשר קארקה כבש בדקות הסיום של המחצית הראשונה, וקרנבאלה קבע את תוצאת הסיום לאחר כשעה של משחק, 2–0 לנאפולי בסיום.
במשחק הגומלין באצטדיון האולימפי במינכן, כבש קארקה ראשון בדקה ה-61, אך שתי דקות לאחר מכן איזן רולאנד וולפארט את התוצאה.
קארקה השלים צמד בדקה ה-76, ולאחר חמש דקות שוב איזנה באיירן את התוצאה משער של שטפן רויטר.
בדקות הסיום לא הצליחה באיירן לכבוש שוב, 2–2 במשחק וניצחון 4–2 לנאפולי בסיכום בדרך לגמר גביע אופ"א הראשון בתולדותיה.
בסיבוב הראשון הוגרלה שטוטגרט למפגש מול טטבאניה ההונגרית.
במשחק הראשון בבית, לאחר מחצית מאופסת, העלה מאוריציו גאודינו את קבוצתו ליתרון בדקה ה-49. שתי דקות לסיום כבש פריץ ואלטר את השער שקבע 2–0 לשטוטגרט בסיום.
במשחק שנערך בטטבאניה העלה קארולי צאפו את המארחת ליתרון 1–0 בדקה ה-58. קרל אלגוור קירב את שטוטגרט להעפלה עם פנדל מדויק בדקה ה-78, אישטוון שמידט החזיר את היתרון לטטבאניה שלוש דקות מאוחר יותר, אך למרות ההפסד 2–1, העפילה שטוטגרט עם 3–2 בסיכום.
בסיבוב השני פגשה שטוטגרט את דינמו זאגרב, שייצגה אז את יוגוסלביה.
במשחק הראשון בזאגרב העלה יורגן קלינסמן את שטוטגרט ליתרון על סף ההפסקה, ואלטר הכפיל בדקה ה-51 ומיכאל שרודר קבע 3–0 בדקה ה-63. דראז'ן בסק רק צימק בדקה ה-79, 3–1 לשטוטגרט בחוץ בסיום.
בגומלין הביתי כבש ואלטר פעם נוספת בדקה ה-48, ראדמילו מיכאילוביץ' איזן בדקה ה-66, ובסיום 1–1 שהעלה את שטוטגרט עם 4–2 בסיכום.
בשמינית הגמר המתינה חרונינגן ההולנדית, שאירחה את המשחק הראשון.
בשלב רבע הגמר פגשה שטוטגרט את ריאל סוסיאדד הספרדית.
הפעם המשחק הראשון נערך בנקרשטדיון, והוכרע משער בודד של ואלטר בדקה ה-35, 1–0 לשטוטגרט בסיום.
חסוס מריה סאמורה העניק לסוסיאדד יתרון 1–0 בדקה ה-17, תוצאה שנשמרה עד לסיום ההארכה.
עם שוויון 1–1 בסיכום, ניגשו הקבוצות לדו-קרב פנדלים.
הגרמנים כבשו את כל ארבע הבעיטות הראשונות שלהם, מול שתי החמצות של הספרדים ובסיום 4–2 בדו-קרב לשטוטגרט, בדרך לחצי הגמר.
לאחר הדרמה בשלב הרבע, פגש שטוטגרט בחצי הגמר את דינמו דרזדן, שכנתה מגרמניה המזרחית.
אלגוור הפך לגיבור ההעפלה לגמר של הגרמנים, כאשר הכריע את המשחק הראשון בבית בדקה ה-69 וקבע 1–0 בסיום, ובגומלין בחוץ כבש פעם נוספת, בדקה ה-64. פרנק ליבראם עוד איזן בדקה ה-83, אך בסיכום 2–1 לשטוטגרט, שמעפילה לגמר אירופי ראשון בתולדותיה.
נאפולי הגיעה לגמר האירופי עם המאמן אוטאביו ביאנקי בעונתו הרביעית והאחרונה על הקווים, ובניצוחו של דייגו מראדונה, הקפטן והכוכב הגדול של הקבוצה.
דווקא בקיץ הקודם עמדה הקבוצה בפני נקודת שבר, בעקבות הפסד האליפות למילאן היחסים בין המאמן ביאנקי לשחקניו עלו על שרטון, והם מחו כנגד המאמן ותמכו בהחלפתו.
השארתו בתפקיד לבסוף אף הביאה לעימות בינו לבין מראדונה, וכן לשחרור של שחקני מפתח שהיו חלק מעונת הדאבל של הקבוצה תחת ביאנקי שנתיים קודם לכן, בהם ברונו ג'ורדאנו וסלבטורה באגני, חברו הקרוב של מראדונה.
עם זאת, נאפולי התאוששה, שחקני הרכש של הקבוצה ביחד עם יכולת גבוהה על הדשא הביאו אותה באותה העונה, לראשונה בתולדותיה, למשחק גמר אירופי.
במשחק הגמר הראשון שנערך בנאפולי, עלתה המארחת במערך 4-3-3, כאשר מראדונה משחק מאחורי שני החלוצים, קארקה הברזילאי ואנדראה קרנבאלה.
מאחוריהם שיחקה הגנה כל-איטלקית, וקישור חזק שכלל בין היתר את אלמאו, ברזילאי נוסף, וכן את פרננדו דה נאפולי, אלוף העולם עם במונדיאל 1986.
מנגד, שטוטגרט של המאמן ההולנדי ארי האן הציגה מערך הגנתי יותר למשחק הראשון בנאפולי.
בהרכב פתחו שלושה בלמים, בהם שחקנים מנוסים ומובילים כקרל אלגוור וגידו בוכוואלד.
בקישור פתחו שני זרים, סרצ'קו קטאנץ היוגוסלבי ואאוסגייר סיגורווינסון האיסלנדי.
יורגן קלינסמן לא נכלל בסגל למשחק הראשון, ואת ההתקפה הובילו שני המוציאים לפועל הבולטים של הקבוצה, מאוריציו גאודינו ופריץ ואלטר.
המשחק יצא לדרך לעיני כ-80 אלף צופים.
נאפולי הגיעה למצב הראשון בדקות הפתיחה, לאחר כדור נייח של מראדונה שננגח לכיוונו של קארקה, שהמשיך בנגיחה אל מעל המסגרת.
על אף הדחיפה מהיציעים וההתלהבות של האיטלקים בפתיחה, דווקא שטוטגרט מצאה ראשונה את הרשת, כבר לאחר 17 דקות.
איבוד כדור של קארקה בחצי המגרש הגרמני הוביל להתקפת מעבר, בסיומה הכשיל לוקה פוזי את אלגוור והוביל לכדור חופשי לגרמנים, כ-25 מטרים אלכסונית מהשער בצד שמאל.
סיגורווינסון הוציא כדור רוחב שטוח והכין מצב בעיטה לגאודינו, שבעט בימין למרכז השער.
ג'וליאנו ג'וליאני, שוערה של נאפולי, שגה והצליח רק להדוף את הכדור הנוח לשערו שלו, 1–0 לשטוטגרט.
נאפולי תקפה מן העבר השני וחיפשה שוויון.
היא השיגה מצב נייח מסוכן מאוד, לאחר שמראדונה נבלם בעבירה על קו ה-16. את הכדור הנייח הסיט לעברו של אלמאו, שבעט מעל למשקוף.
המחצית הראשונה הסתיימה ללא שערים נוספים, 1–0 לשטוטגרט בהפסקה.
אל המחצית השנייה עלו שחקני הקבוצות תחת עשן כבד, שנגרם מזריקת אבוקות ורימוני עשן של קהל המארחת.
נאפולי אף ערכה שינוי אחד בהפסקה, כאשר ג'אנקרלו קוראדיני שפתח כבלם הוחלף בשחקן קישור, מאסימו קריפה.
כאשר העשן החל להתפזר, הייתה זו שטוטגרט שזכתה במצב מצוין לכיבוש, לאחר שקיבלה כדור נייח בתוך רחבת ה-16 בעקבות נגיעת יד בלתי מכוונת, אך הבעיטה נעצרה בחומה.
נאפולי יצאה שוב ושוב להתקפות בניסיון להשיג את השער.
היא התקרבה פעם נוספת לאחר כדור עומק של מראדונה אל צ'ירו פרארה בתוך הרחבה, פרארה המשיך בכדור רוחב ממש על סף תיבת החמש, אך לא נמצאה רגל מסיימת וההגנה הרחיקה לקרן.
הלחץ נמשך עם הגבהות משני האגפים לתוך הרחבה בהתקפות מסודרות, קרנות ומצבים נייחים, אך שחקני ההתקפה של נאפולי התקשו לייצר בעיטות לכיוון השער ונתקלו בהגנה גרמנית חזקה.
בדקה ה-68 הצליחה נאפולי להשיג את השוויון.
הגבהה מאגף ימין מצאה את הראש של קרנבאלה, שהמשיך בנגיחה לעבר אגף שמאל של הרחבה.
מראדונה עצר את הכדור בחזהו, משם הוא ניתז ופגע בידו השמאלית המושטת, וממנה ירד לרגל שמאל בעזרתה בעט מראדונה לכיוון המסגרת, כדור שפגע בידו של גונתר שפר, בלמה של שטוטגרט.
שחקני ההגנה והשוער הגרמנים דרשו נגיעת יד של מראדונה, אך השופט היווני הצביע על הנקודה הלבנה והעניק פנדל למארחת בעקבות נגיעת היד של שפר.
את הפנדל בעט מראדונה וכבש כדי לאזן את התוצאה לשוויון 1–1, ומיד לקח את הכדור לקו האמצע כדי לחדש את המשחק במהרה, בתקווה להשיג את שער הניצחון.
נאפולי התקרבה לשער מרהיב לאחר שפוזי חטף את הכדור מחוץ לרחבה ובעט מהאוויר כדור קשתי, שנהדף לקרן על ידי השוער אייקה אימל.
בדקה ה-89, דקה בלבד לסיום, השיגה נאפולי את המהפך.
קרנבאלה השתלט על כדור גבוה אל תוך הרחבה, והמשיך במסירה למראדונה בצד ימין של הרחבה.
מראדונה עבר את השומר שלו ושחרר כדור רוחב אל תיבת החמש, שם הצליח קארקה בשתי נגיעות לדחוק את הכדור פנימה, 2–1 לנאפולי בסיום.
שבועיים לאחר המשחק הראשון, נפגשו הקבוצות למפגש הגומלין בנקרשטדיון.
בנאפולי, ביאנקי לא ערך שום שינוי מההרכב שפתח במשחק הראשון.
מנגד, פתח ארי האן במערך התקפי יותר מאשר במשחק באצטדיון סאן פאולו.
הוא ויתר על מערך שלושת הבלמים לטובת קו הגנה של ארבעה, לפניהם שני קשרים מרכזיים, וחלק התקפי מעובה שכלל שני קשרים התקפיים מאחורי שני החלוצים.
על אף השינוי הטקטי, בהרכב עצמו ערך האן שינוי בודד, כאשר קלינסמן פתח במקום הקפטן במשחק הראשון, בוכוואלד.
בעקבות הצבתו של קלינסמן כחלוץ לצד ואלטר, הוסט גאודינו לעמדת הקשר ההתקפי לצד סיגורווינסון.
המשחק יצא לדרך לעיני 67 אלף צופים, מתוכם אלפי אוהדי נאפולי.
18 דקות בלבד מן הפתיחה, עלתה האורחת לראשונה על לוח התוצאות.
מראדונה תוקל בחריפות על ידי קטאנץ בחצי המגרש של האיטלקים, אך מראדונה הצליח לשחרר את הכדור לכיוונו של אלמאו.
הקשר הברזילאי החלף בפריצה סוחפת בחצי המגרש הגרמני, החליף מסירה כפולה עם בן ארצו קארקה שהותירה אותו מול השוער, עם שלושה שחקני הגנה בגבו.
על אף הלחץ מאחוריו, אלמאו הצליח לשחרר בעיטה שפגעה בגופו של השוער אימל אך חלפה על פניו וחדרה פנימה, 1–0 לנאפולי.
שבע דקות בלבד חלפו, ושטוטגרט השיגה את השוויון.
כדור קרן מצד ימין של סיגורווינסון מצאה את ראשו של קלינסמן, שנגח לפינה הרחוקה וקבע שוויון 1–1. החלוץ הגרמני שהחמיץ את המשחק הראשון, כבש לזכות קבוצתו במשחק הגומלין.
חמש דקות לאחר שער השוויון, נפצע והוחלף כובש שער היתרון של נאפולי, אלמאו, באנטוניו קרנאנטה.
הקצב המהיר נמשך והשער השלישי במשחק נכבש בדקה ה-39, כאשר נאפולי חזרה להוביל.
כדור קרן של מראדונה מצד ימין הורחק על ידי ההגנה בחזרה אליו.
מראדונה המשיך בנגיחה חזקה וקשתית אל תוך הרחבה, פרארה הסתנן ובעט מהאוויר מחמישה מטרים לפינה הרחוקה, 2–1 לנאפולי.
השער הבטיח לנאפולי יתרון גם במניין שערי החוץ, וכעת נזקקה שטוטגרט לשלושה שערים כדי להוביל בדו-קרב.
בדקה ה-61 הוציאה נאפולי התקפה מתפרצת מושלמת שהפכה לשערה השלישי במשחק.
פרארה הרחיק כדור גבוה מרחבת ה-16 של קבוצתו אל מחצית המגרש.
קארקה המשיך בנגיחה לכיוון התנועה של מראדונה על קו החצי.
מראדונה דהר לבדו בחצי המגרש של שטוטגרט.
יורגן הארטמן שדלק בעקבותיו הצליח לעצור אותו על סף הרחבה.
מראדונה הטעה את הארטמן פעם אחת, והמשיך במסירת עומק לקארקה.
הברזילאי הקפיץ בקלילות מעל אימל כדי לקבוע 3–1 לנאפולי.
שבע דקות חלפו, ושטוטגרט הצליחה לחזור למשחק.
גאודינו בעט כדור שטוח וחלש מחוץ לרחבה, אך הכדור פגע ברגלו של דה נאפולי, שינה כיוון ונחת ברשת, 3–2 לנאפולי.
דקה לסיום, שגיאה חמורה של דה נאפולי הביאה לשוויון.
הקשר ניסה להחזיר לכיוון השוער בכדור קשתי מאגף ימין, אך הכדור שלו מצא את ראשו של אולף שמאלר הפנוי בתוך הרחבה, והאחרון נגח פנימה.
שוויון 3–3 מהנה שהעניק לנאפולי ניצחון 5–4 בסיכום שני המפגשים.
הקפטן דייגו מראדונה הניף את הגביע האירופי הראשון בתולדות המועדון.
גמר גביע אופ"א 1988 היה השלב שנעל את טורניר גביע אופ"א לעונת .
הוא שוחק בשני מפגשים במתכונת בית-חוץ, ובו נקבע כי הזוכה בטורניר היא באייר לברקוזן מגרמניה המערבית, שגברה על אספניול הספרדית בתוצאה 3–2 בדו-קרב פנדלים, לאחר שוויון 3–3 בסיכום שני המפגשים.
הייתה זו המהדורה ה-17 של המפעל.
שתי הקבוצות העפילו לגמר האירופי הראשון בתולדותיהן.
לברקוזן הייתה הקבוצה החמישית מגרמניה המערבית המעפילה לגמר, אחרי בורוסיה מנשנגלדבך, איינטרכט פרנקפורט, המבורג ופ.צ.
מנשנגלדבך (פעמיים) ופרנקפורט אף המשיכו לזכייה בתואר.
מנגד, אספניול הייתה הקבוצה הספרדית השלישית בלבד שמעפילה לגמר המפעל, אחרי ריאל מדריד (פעמיים) ואתלטיק בילבאו.
המפגש הקודם בין נציגות ספרד וגרמניה בגמר המפעל התקיים שנתיים קודם לכן, ובו גברה ריאל מדריד על פ.צ.
לברקוזן סיימה במקום השישי בעונת 1986/1987 בבונדסליגה, והרוויחה את הכרטיס האחרון לגביע אופ"א.
אספניול השוויתה את הישג השיא שלה בליגה, כאשר סיימה במקום השלישי בעונת 1986/1987 בלה ליגה.
במשחק הגמר הראשון באצטדיון סאריה בברצלונה הביסה המארחת 3–0 את לברקוזן, כאשר סבסטיאן לוסאדה העלה אותה ליתרון על סף ההפסקה, מיקל סולר הכפיל בדקות הפתיחה של המחצית השנייה, ולוסאדה השלים צמד בדקה ה-56 וקבע את תוצאת המשחק.
במשחק הגומלין באצטדיון אולריך הברלנד שבלברקוזן הצליחה לברקוזן לחזור משערים של טיטה בדקה ה-56, פאלקו גץ שבע דקות לאחר מכן, וצ'ה בום-קון שהשלים את הקאמבק בדקה ה-81, 3–0 ללברקוזן.
התוצאה נשמרה עד לתום ההארכה, ולברקוזן ניצחה בתום דו-קרב פנדלים בתוצאה 3–2.
לברקוזן החלה את דרכה בסיבוב הראשון מול אוסטריה וינה האוסטרית.
המשחק הראשון בחוץ הסתיים ללא שערים.
בגומלין הביתי עלתה לברקוזן ליתרון בדקה ה-24 משער של וולפגנג רולף, אך שבע דקות לאחר מכן ספגה מרגליו של פטר ובורה.
לאחר שלוש מחציות מאוזנות, שברה לברקוזן את השוויון במחצית השנייה בתצוגה התקפית מרשימה.
כריסטיאן שרייר החזיר את היתרון למארחת עם פתיחת המחצית, תומאס הורסטר כבש בדקה ה-57 ושלוש דקות לאחר מכן השלים רולף צמד אישי.
בדקה ה-74 קבע צ'ה בום-קון את תוצאת המשחק, 5–1 ללברקוזן.
בסיבוב השני פגשה לברקוזן את טולוז הצרפתית.
במשחק הראשון בחוץ כבש שרייר את שער היתרון ללברקוזן לאחר 34 דקות, אך אלברטו טרנטיני איזן בפנדל בדקה ה-69 וקבע את תוצאת הסיום.
במשחק הגומלין הביתי השיגה לברקוזן את שער הניצחון בדקה השמונים, 1–0 מרגליו של שרייר.
2–1 ללברקוזן בסיכום שני המפגשים.
בשמינית הגמר פגשה לברקוזן את פיינורד ההולנדית.
פעם נוספת החלה לברקוזן את הדו-קרב במשחק חוץ, ושוב לא הושגה בו הכרעה.
אנדז'יי בונצול כבש ראשון לזכות לברקוזן בדקה ה-19, רלף פלקנמאייר הכפיל בדקה ה-32, אך פיינורד הצליחה לחזור עוד לפני ההפסקה.
מריו בין צימק בדקה ה-36, ואנדרה הואקסטרה קבע את תוצאת הסיום על סף ההפסקה, שוויון 2–2. כמו בשני הסיבובים הקודמים, השיגה לברקוזן ניצחון ביתי, וגברה על פיינורד 1–0 משער של גץ כבר לאחר שלושים דקות.
רבע הגמר הפגיש את לברקוזן עם ברצלונה, יריבתה העירונית של אספניול אותה תפגוש בשלב הגמר.
את המשחק הראשון אירחה הפעם לברקוזן, והיא העתיקה אותו לאצטדיון מונגרסדורפר שבקלן.
לעיני יציעים מלאים, נפרדו הקבוצות בשוויון 0–0. הגומלין בקאמפ נואו הוכרע משער בודד של טיטה, שהעניק ללברקוזן ניצחון חוץ יוקרתי, 1–0 בברצלונה, וכרטיס לחצי הגמר.
בחצי הגמר, במפגש כל-גרמני, פגשה לברקוזן את ורדר ברמן על מקום בגמר הטורניר.
במשחק הראשון בלברקוזן קבע אלויס ריינהארט את תוצאת המשחק, 1–0 למארחת, לאחר שישים דקות.
הגומלין בחוץ הסתיים ללא שערים, ולברקוזן העפילה לגמר האירופי הראשון בתולדותיה.
לאחר עונה מרשימה בליגה הספרדית, החלה אספניול את דרכה בגביע אופ"א בסיבוב הראשון מול בורוסיה מנשנגלדבך, מחזיקת גביע אופ"א הגרמנית הראשונה.
המשחק הראשון בחוץ הוכרע משער של מיצ'ל פינדה בדקה ה-34. בגומלין הביתי עלתה אספניול ליתרון בדקה השלושים משער של ארנסטו ואלוורדה.
איניאקי פרס הכפיל על סף המחצית, ז'ואן גולובארט כבש ארבע דקות לתוך המחצית השנייה, ופינדה כבר העלה את קבוצתו ליתרון 4–0 לאחר 54 דקות.
חמש דקות לאחר מכן צימק אובה ראן ובסיום 4–1 לאספניול, שמנצחת 5–1 בסיכום שני המפגשים.
בסיבוב השני המתינה לאספניול יריבה חזקה בדמותה של מילאן האיטלקית.
המשחק הראשון נערך באצטדיון ויה דל מארה שבלצ'ה, בעקבות השעייתה של מילאן מאצטדיונה הביתי.
חאבייר זובייאגה העלה את הספרדים ליתרון חוץ בדקה הארבעים, פיצ'י אלונסו הכפיל ארבע דקות לתוך המחצית השנייה, ואספניול סיימה את משחק החוץ בניצחון מרשים, 2–0 על מילאן.
שוויון 0–0 בגומלין הביתי העלה את אספניול על חשבון האיטלקים לשמינית הגמר.
לאחר שגברה על מילאן, פגשה אספניול את אינטר מילאנו, יריבתה העירונית של מילאן, והפעם התארחה אספניול בסן סירו במשחק הראשון.
בדקה ה-31 עלתה אינטר ליתרון משער של אלדו סרנה, אך שמונה דקות בלבד לסיום המשחק איזן ג'ון לאורידסן את התוצאה, 1–1 בסיום.
בגומלין הביתי כבש דייגו אורחואלה את שער הניצחון לאחר 23 דקות, ובסיום 1–0 לאספניול, שמעפילה לרבע הגמר.
בסיבוב זה פגשה אינטר את נציגת צ'כוסלובקיה, מ.פ.ק.
המשחק הראשון הסתיים בניצחון משכנע של אספניול, 2–0 בבית, משערים של לאורידסן (31) ופינדה (69).
בגומלין נפרדו הקבוצות ללא שערים, ואספניול המשיכה עם 2–0 בסיכום.
בחצי הגמר המתינה לאספניול קלאב ברוז' הבלגית.
המשחק הראשון נערך באולימפיאסטדיון בברוז', ושלוש דקות להפסקה עלתה המארחת ליתרון משער של יאן קולמנס.
כרבע שעה לסיום עלתה ברוז' ליתרון 2–0, משער עצמי של ז'וזפ מריה גז'ארט.
התוצאה נשמרה עד לסיום, ואספניול הגיעה למשחק הגומלין הביתי על סף הדחה.
כבר בדקה העשירית קבע אורחואלה 1–0 לאספניול, ובדקה ה-63 כבש סבסטיאן לוסאדה את שער השוויון בסיכום המפגשים, 2–0 לאספניול.
התוצאה נשמרה עד לסיום והמשחק הלך להארכה.
בדקה ה-119, דקה בלבד לפני שהמשחק הולך להכרעה בדו-קרב פנדלים, כבש פיצ'י אלונסו את השער שקבע 3–0 לאספניול.
השער הדרמטי קבע 3–2 בסיכום המפגשים, ולאחר המהפך הצליחה אספניול להשיג את הכרטיס לגמר האירופי הראשון בתולדותיה.
אצטדיון סאריה שבברצלונה אירח את משחק הגמר הראשון.
לברקוזן האורחת, תחת המאמן אריך ריבק, הגיעה למשחק ללא הפסד במפעל האירופי וללא ספיגה במפעל מאז המשחק הראשון של שמינית הגמר, ותוך שהם מדיחים את אלופת הבונדסליגה שבדרך, ורדר ברמן.
עם זאת, היא הופיעה בהרכב חסר למשחק, ללא כריסטיאן שרייר ותומאס הורסטר הפצועים ואריך סקלר המושעה, והקבוצה רשמה עונה פחות מוצלחת בבונדסליגה אותה סיימה במקום השמיני בלבד.
ריבק עלה במערך של 4-4-2, עם הקפטן וולפגנג רולף כבלם האחורי, טיטה ואנדז'יי בונצול במרכז השדה, ובחוד הרברט ואס וקלאוס טאובר.
המארחת, תחת המאמן חבייר קלמנטה, רשמה עונה אירופית מוצלחת שכללה הדחה של שתי הקבוצות הגדולות ממילאנו, ומהפך מרשים בגומלין חצי הגמר, בו חזרה מהפסד 2–0 במשחק הראשון.
עם זאת, הקבוצה התקשתה בליגה הספרדית ואחרי עונת שיא במקום השלישי, סיימה את העונה במקום ה-15 בלבד, מרחק שתי נקודות מהשתתפות במשחקי המבחן כנגד הירידה.
למשחק הגמר הראשון הציג קלמנטה מערך התקפי של 3-4-3, עם שלישיית התקפה חזקה שכללה את פיצ'י אלונסו, ארנסטו ואלוורדה וסבסטיאן לוסאדה.
ההזדמנות הראשונה במשחק הייתה שייכת לאספניול, שהתקרבה ליתרון לאחר כדור עומק מבריק של אלונסו ללוסאדה, שהשאיר אותו מול רודיגר פולבורן.
לוסאדה גלגל בנגיעה לפינה הרחוקה, אך פולבורן הגיב מהר והציל עם הרגל.
מן העבר השני, לברקוזן הצליחה לשלוט בכדור בחלקים נרחבים של החצי הראשון, אך התקשתה לפרוץ את ההגנה המקומית.
בהזדמנות הראשונה שלה מצא בונצול את ואס בכדור עומק, אך הבעיטה של ואס נקלטה בקלות על ידי תומאס נקונו.
בדקה ה-18 איבדה לברקוזן את צ'ה בום-קון, שנפצע והוחלף על ידי פאלקו גץ.
אספניול מצאה ראשונה את הרשת, אך השער שלה נפסל בטענת נבדל, לאחר הגבהה של ואלוורדה מאגף ימין אותה המשיך אלונסו בנגיחה פנימה, אך כאמור עשה זאת מעמדת נבדל.
דקה אחת לתום המחצית, עלתה אספניול ליתרון, אף הוא משער נגיחה.
הגבהה של מיקל סולר מאגף שמאל מצאה את ראשו של לוסאדה, שהמשיך בנגיחה למשקוף ופנימה, 1–0 לאספניול בדקה ה-44, יתרון שנשמר עד להפסקה.
המחצית השנייה נפתחה היטב מצד המארחת, שהכפילה את יתרונה שלוש דקות בלבד מפתיחתה.
חילופי מסירות נאים באגף ימין של התקפת אספניול הביאה להגבהה לתוך הרחבה.
לוסאדה לא הצליח לנגוח, הכדור הורחק לרגליו של ואלוורדה שלא הצליח להשתלט, הכדור התגלגל עד לסולר שמכעשרה מטרים בעט בנגיעה, ברגל ימין, כדור שטוח לפינה שהכניע את פולבורן, 2–0 לאספניול בדקה ה-48. שמונה דקות חלפו ואספניול כבשה שער נוסף.
ואלוורדה חטף את הכדור מפלוריאן הינטרברגר על סף הרחבה באגף ימין, שלח כדור בחצי גובה לפינת תיבת החמש, ולוסאדה המשיך בנגיחה תוך כדי נפילה לפינה הקרובה, 3–0 לאספניול בדקה ה-56.
אספניול כמעט והצליחה להגדיל את התוצאה, לאחר שאיניאקי פרס שלח כדור גבוה לתוך הרחבה, המחליף ז'ואן גולובארט נגח מסף הרחבה כדור קשתי שהכניע את פולבורן אך נעצר במשקוף.
אספניול מביסה 3–0 את לברקוזן, ומשיגה מקדמה משמעותית לקראת הגומלין.
במפגש באצטדיון אולריך הברלנד, שבועיים לאחר המשחק הראשון, הייתה צריכה המארחת לחזור מפיגור שלושה שערים.
לקראת המפגש החליט המאמן ריבק לשנות הן את המערך והן את ההרכב הפותח לקראת המפגש.
הוא בחר לפתוח במערך 4-3-3, כאשר הוא מוותר על קשר לטובת שחקן נוסף בקו ההתקפה.
ריבק ערך ארבעה שינויים בהרכב הפותח, כאשר סקלר שחזר מפציעה וקנוט ריינהארט שעלה כמחליף במשחק הראשון, פתחו על חשבונם של דה קייזר והינטרברגר.
שרייר שחזר מפציעה פתח בקישור לצדם של בונצול ופלקנמאייר, ובהתקפה פתח גץ, שעלה כמחליף במשחק הראשון, לצדם של טיטה וצ'ה בום-קון.
צמד החלוצים מהמשחק הראשון, ואס וטאובר, ירדו לספסל.
גם קלמנטה, מאמנה של אספניול, בחר להתאים את המערך ועלה בהרכב מבוקר יותר, במערך 4-4-2. אורקיאגה הוסט לקו ההגנה, ובמקומו של ואלוורדה החלוץ פתח גולובארט הקשר, מה שהיה השינוי היחיד מהמשחק הראשון מבחינת 11 הפותחים.
המחצית הראשונה שירתה את הספרדים, שהתמקדו בעיקר בהורדת קצב המשחק, אל מול הלחץ של הגרמנים שלא נשא פרי.
בסיומה של המחצית, שוויון 0–0 ששמר את יתרון שלושת השערים של אספניול מהמשחק הראשון.
עם פתיחת המחצית השנייה ערכה לברקוזן חילוף התקפי.
הרברט ואס החלוץ החליף את שרייר הקשר, ולברקוזן החלה ללחוץ עם מספר רב של שחקנים בחלק הקדמי.
11 דקות לתוך המחצית השנייה, הצליחו הגרמנים לעלות על לוח התוצאות.
כדור רוחב מאגף ימין לתיבת החמש מצא שני שחקני הגנה של אספניול שכשלו להרחיק אותו.
הכדור התגלגל מרגלו של מיגל אנחל הישר לטיטה שגלש מאחוריו והצליח לגעת בכדור, נקונו הדף לרשתו שלו, והברזילאי חגג את שער היתרון של לברקוזן בדקה ה-56.
ארבע דקות לאחר מכן ערכה לברקוזן חילוף התקפי נוסף.
טיטה, כובש השער, הוחלף בטאובר.
בדקה ה-63, שלוש דקות בלבד לאחר מכן התברר החילוף כמוצלח, כאשר טאובר פרץ באגף השמאלי והגביה כדור מדויק לראשו של פאלקו גץ, שתוך כדי זינוק נגח לרשת הגבוהה של נקונו, 2–0 ללברקוזן.
בדקה ה-81 הצליחה לברקוזן להשלים את הקאמבק והשיגה את השער השלישי.
כדור נייח של בונצול הוגבה מאגף ימין למרכז הרחבה, צ'ה בום-קון התרומם מעל השומר שלו ונגח היטב לפינה של נקונו, כדי לקבוע 3–0. המשחק המשיך להארכה נטולת אירועים משמעותיים, והקבוצות הלכו להכרעה בדו-קרב פנדלים.
הדו-קרב נפתח עם שער של אלונסו והחמצה של פלקנמאייר, שנעצר אצל נקונו, ואספניול נטלה את היתרון.
חוב ורולף כבשו בבעיטה השנייה, 2–1 לאספניול.
מכאן, החלה מסכת החמצות מצד הספרדים.
גמר 2023 ב-NBA הייתה סדרת הגמר בפלייאוף ה-NBA לעונת .
הסדרה הוכרעה לאחר חמישה משחקים כאשר אלופת המערב דנוור נאגטס, שנהנתה מיתרון הביתיות, ניצחה 4–1 את אלופת המזרח מיאמי היט וזכתה באליפות ה-NBA הראשונה בתולדותיה.
סנטר הנאגטס ניקולה יוקיץ' נבחר ל-MVP של סדרת הגמר לראשונה בקריירה.
הסדרה החלה ב-2 ביוני ונגמרה ב-13 ביוני.
לקראת עונת 2023/2022 החתימה דנוור את קנטביוס קולדוול-פופ ואת ברוס בראון.
בנוסף בחרו הנאגטס את כריסטיאן בראון בבחירה ה-21 בדראפט.
את העונה הסדירה סיימה דנוור במקום הראשון במערב במאזן 53 ניצחונות מול 29 הפסדים.
בסיבוב הראשון בפלייאוף פגשה דנוור את מינסוטה טימברוולבס וניצחה אותה 4–1. בסיבוב השני פגשו הנאגטס את פיניקס סאנס, בה כיכבו דווין בוקר, כריס פול וקווין דוראנט, וניצחה אותה 4–2.
בגמר המערב פגשו הנאגטס את לוס אנג'לס לייקרס עם לברון ג'יימס, אנתוני דייוויס, ודיאנג'לו ראסל, והביסו אותה בסוויפ 4–0. ניקולה יוקיץ' מהנאגטס נבחר ל-MVP של גמר המערב.
את העונה הסדירה סיימה מיאמי במקום השביעי במזרח.
לאחר הפסד לאטלנטה הוקס בסיבוב הראשון בטורניר הפלייאין, ניצחו מיאמי את השיקגו בולס 102–91 ועלו לפלייאוף כמדורגים 8.
בסיבוב הראשון פגשה מיאמי את המדורגת ראשונה במזרח ובעלת המאזן הטוב בליגה, מילווקי באקס.
הבאקס, שהובלו על ידי יאניס אדטוקומבו, נחשבו לפייבוריטים לזכייה באליפות באותה עונה, אך ההיט הדהימו את מילווקי וניצחו בסדרה 4–1. הסדרה נחשבת לאחת ההפתעות הגדולות בהיסטוריה של ליגת ה-NBA.
בסיבוב השני של הפלייאוף פגשה מיאמי את ניו יורק ניקס וניצחה אותה 4–2. בגמר המזרח פגשה מיאמי את בוסטון סלטיקס המדורגת שנייה בעונה הסדירה וניצחה אותה 4–3, כשג'ימי באטלר זוכה בתואר ה-MVP של גמר המזרח.
דנוור ניצחה את מיאמי בתוצאה 93–104. יוקיץ' סייע לנאגטס עם טריפל דאבל של 27 נקודות, 14 אסיסטים ו-10 ריבאונדים, וג'מאל מארי קלע 26 נק'.
ארון גורדון ומייקל פורטר ג'וניור קלעו 16 ו-14 נקודות בהתאמה.
בשורות המפסידים קלע באטלר 13 נקודות בלבד, והוסיף 7 אסיסטים ו-7 ריבאונדים.
באם אדבאיו הוביל את ההיט בנקודות עם 26, והוסיף 13 ריבאונדים.
למרות 41 נקודות ו-11 ריבאונדים של יוקיץ', הצליחה מיאמי להשוות את הסדרה ל-1–1, בזכות משחק טוב של גייב וינסנט (23 נקודות), באטלר ואדבאיו (21 נקודות כל אחד).
ההיט קלעו שלשות ב-48.6% וניצחו במשחק 108–111. במדי הנאגטס קלע מארי 18 נקודות ומסר 10 אסיסטים.
באטלר קלע 28 נקודות ואדבאיו רשם דאבל דאבל של 22 נקודות ו-17 אסיסטים, אך הנאגטס ניצחו את המשחק 109–94. יוקיץ' ומארי הובילו את דנוור עם טריפל דאבלים של 32 נקודות, 10 אסיסטים ו-21 ריבאונדים, ו-34 נקודות 10 אסיסטים ו-10 ריבאונדים (בהתאמה).
דנוור קלעה 60 נקודות בצבע לעומת 34 בלבד של מיאמי, ועלתה ליתרון 2–1 בסדרה.
דנוור ניצחה את מיאמי 108–95 ועלתה ליתרון 3–1 בסדרה.
בשורות המנצחים בלטו ארון גורדון שקלע 27 נקודות, יוקיץ' שקבע דאבל דאבל של 23 נק' ו-12 ריבאונדים, וברוס בראון שקלע 21 נקודות.
באטלר קלע 25 נק' עם 7 אסיסטים ו-7 ריבאונדים ואדבאיו רשם דאבל דאבל נוסף של 20 נקודות ו-12 אסיסטים.
קייל לאורי קלע 13 נקודות, אך ההיט איבדו 14 כדורים.
יוקיץ' קבע דאבל דאבל נוסף של 28 נקודות ו-16 ריבאונדים ומייקל פורטר הבן סייע גם הוא עם 16 נק' ו-13 ריבאונדים.
דנוור ניצחה את מיאמי 94–89 וזכתה לראשונה בתולדותיה באליפות ה-NBA.
בשורות המפסידים אדבאיו רשם דאבל דאבל של עם 20 נקודות ו-12 ריבאונדים ובאטלר קלע 21 נקודות.
יוקיץ' נבחר ל-MVP של סדרת הגמר.
איינדהובן ניצחה 3 - 0 בסיכום שני המשחקים.
גמצוץ בגינה הוא ספר ילדים פרי עטה של הסופרת איה גורדון נוי וגם אויר על ידה.
הספר ראה אור לראשונה בשנת 2023 בהוצאת ספריית פועלים, ותורגם לשפה האנגלית.
הסיפור מתרחש בתוך גינת ירק שעשירה בצמחי נוי וירקות.
כל יום פיץ גיבורת הסיפור המתגוררת בבית הצמוד לגינה פוקדת את אותה גינה ועובדת ביסודיות ומכל לבה על טיפוח ושימור הגינה.
היא מנכשת עשב, עודרת את האדמה, טומנת זרעים חדשים ומשקה אותם.
באחד מן הימים צץ בגינה אורח זר ולא רצוי, גמצוץ - הגמצוץ הוא סוג של פטריה נדירה יחסית ממשפחת הגמצוציים, המורכבת מרגל ומגוף שעליו נאדיות אוויר, המופיע בצמח בעל עיוותים ולקויות במראהו.
פיץ משקיעה מאמצים רבים בלסלק את הגמצוץ מגינתה, אך כל מאמציה נכשלים.
התפנית בעלילה מתרחשת כאשר פיץ מתרגלת לגמצוץ כאשר היא מספקת לו עבודות בגינתה כאשר תקפידו המרכזי בגינתה להיות דחליל שנועד להגן על החווה מכל משמר.
פיץ משתמשת בו כדי לספק לה מקום למנוחה תחת צילו, ולעיתים היא נוהגת לפטפט ולשיר עימו.
בוקר אחד, כאשר פיץ מגיעה לחווה היא מופתעת לגלות שהגמצוץ נעדר.
פיץ יוצאת למסע חיפושים נרחב בכל הסביבה, אך למרות מאמציה היא מבינה כי הפטריות צצות עם הגשם, וכשהכול נעשה בהיר הן נעלמות.
היא מלאה בגעגועים, ומצהירה שהוא יחסר לה מאוד, עד הגשם הבא.
שתי דמויות מרכזיות הניצבות במרכז העלילה הן פיץ וגמצוץ
פיץ היא ילדה קטנה וחיננית, הטורחת בעמל רב על גידול ירקות בגינתה הצנועה.
עבודתה הקשה ונחישותה ניכרות בכל פרח ובכל עלה, והיא מטפחת את גינתה באהבה ובמסירות.
גמצוץ הוא יצור חצוף ומוזר, המתגלה כפטרייה ענקית פולשנית שמאיימת להשתלט על גינת הירק של פיץ.
גמצוץ מתואר כבעל אופי מרדני ושובב, ונוכחותו מעוררת סקרנות וחרדה כאחד.
היחסים בין שתי הדמויות יוצרים מתח דרמטי.
פיץ, המגוננת על גינתה ועל עבודתה הקשה, נאלצת להתמודד עם גמצוץ, הפולש הייחודי והבלתי צפוי.
מפגש זה מעורר שאלות בנוגע לסוגיות חברתיות שונות כמו: הייחודיות של השונות שלנו.
האיורים בספר גמצוץ בגינה מעניקים עומק ורובד נוסף לסיפור כאשר הם פרושים כתפאורה רהבתנית לאורך העמודים, עם שלל צורות וטכניקות איור חדשניות שמערבות שילוב של ממדים סוריאליסטים וריאליסטים כאחד.
הסופרת איה גורדון נוי בחרה בטכניקת קולאז', זו במטרה לכוון ישירות אל ליבם ודמיונם של הילדים.
היצירה הספרותית גמצוץ בגינה רוויה במספר מסרים שונים, גלויים וסמויים.
קבלת השונה: הספר מציג את תהליך קבלת השונה כחוויה רגשית מורכבת, המתפתחת בהדרגה.
פיץ, גיבורת הסיפור, נתקלת תחילה בגמצוץ בחשש ובחשדנות.
אך ככל שהיא לומדת להכיר אותו, היא מגלה שסיבת השוני שלו היא דווקא זו שהופכת אותו למיוחד כל כך.
חברות בלתי צפויה: הסיפור מדגיש את כוחה של החברות, המסוגלת לפרוח גם במקומות ובזמנים לא צפויים.
פיץ וגמצוץ, שני יצורים שונים זה מזה, מוצאים קרבה וחברות עמוקה, המלמדת אותנו שידידות אמת אינה מוגבלת על ידי הבדלים חיצוניים.
עצמאות ויצירתיות: דמותה של פיץ משמשת השראה לילדים צעירים.
למרות גודלה הקטן יחסית לסביבתה, פיץ מפגינה יוזמה, יצירתיות ועצמאות.
תכונות אלו מעודדות ילדים להאמין בעצמם ולשאוף להגשים את חלומותיהם, ללא קשר לנסיבות.
פרידה וגעגוע: היעלמותו הפתאומית של גמצוץ משקפת את טבעו החמקמק של החיים.
פיץ נאלצת להתמודד עם פרידה וגעגוע, וחוויה זו מעניקה לסיפור עומק רגשי נוסף ומלמדת את הילדים על חשיבות ההווה ועל רגשות אנושיים טבעיים.
הסתגלות לשינויים: הספר מציג את הצורך האנושי להתמודד עם שינויים בחיים.
הגעת אורח לא צפוי, כמו אח קטן, עשויה להוות אתגר לאדם, אך יכולה גם להוביל לצמיחה אישית וללמידה.
התמודדות עם פחדים: פיץ מתמודדת עם פחדים וחששות לאורך הסיפור.
אך היא לומדת להתגבר עליהם באמצעות אומץ לב, סקרנות ופתיחות מחשבתית.
הערכה עצמית: דמותה של פיץ מלמדת ילדים על חשיבות הערכה עצמית ועל האמונה ביכולות האישיות.
גמצוץ בגינה מהווה ציון דרך משמעותי בקריירה של איה גורדון-נוי.
יצירה זו, מהווה פרי ביכוריה בכך סוללת את דרכה להכרה נרחבת בקרב יוצרי הספרות לילדים בישראל.
גורדון-נוי, ילידת 1972, היא בוגרת המחלקה לעיצוב גרפי בבצלאל.
כישרונה יוצא הדופן בא לידי ביטוי הן באיוריה המרהיבים, המשלבים טכניקות ייחודיות ויצירתיות, והן בכתיבתה הרגישה והעמוקה, הנוגעת בליבם של ילדים ומבוגרים כאחד.
הישגיה של גורדון-נוי אינם מסתכמים בהוצאת ספר ביכורים מוצלח בלבד.
בשנת 2023 זכתה בפרס יוקרתי - פרס מוזיאון ישראל לאיור ספר ילדים ע"ש בן-יצחק.
זכייה זו מהווה הוכחה נוספת לכישרונה יוצא הדופן ולתרומתה המשמעותית לעולם הספרות לילדים בישראל.
הסופרת והמאיירת איה גורדון-נוי כתבה את סיפוריה עקב ילדותה.
עוד מימיה הרכים, גורדון-נוי שקעה בעולם מופלא של סיפורים, שם נהנתה מן המילים הצבעוניות והאיורים מרהיבים שהובילו אותה אל מחוזות רחוקים ודמויות מרתקות.
חוויה זו נטעה בה זרע של השראה, שהבשיל בבגרותה לכדי תשוקה עזה ליצור בעצמה עולמות קסומים עבור ילדים אחרים.
גורדון-נוי שפאה לקחת סיפורים לפרט אותם בעזרת איורים מרהיבים, תוך יצירת חוויה רב-חושית שתעורר את דמיונם של הקוראים הצעירים ותעניק להם שעות של הנאה והשראה.
גמצוץ בגינה תורגם לאנגלית תחת השם: "Morchella in the Garden", המקביל לשמו העברי.
תרגום זה פתח צוהר לקהל קוראים רחב יותר, והפך את יצירתה של גורדון-נוי לנחלת הכלל גם מעבר לגבולות של הקהל הישראלי.
גמצוץ בגינה זכה לשבחים רבים מצד מבקרים וקוראים.
רבים מהם מציינים את איכותו הספרותית והאמנותית הגבוהה, תוך הדגשת מקוריות וחמימותו.
מהביקורות המגוונות עולה נרטיב אחיד כי הספר מאופיין בכתיבה אותנטית שנונה מדויקת וקלילה.
שזורים בו מספר ביטויים וסגנוני איור ייחודיים שנועדו להשרות בקוראים הצעירים אווירה הומוריסטית שנועדה להעניק להם את המעטפת המתאימה לקריאה איכותית של הסיפור.
גמר 2024 ב-NBA הייתה סדרת הגמר בפלייאוף ה-NBA לעונת .
הסדרה הוכרעה לאחר חמישה משחקים כאשר אלופת המזרח בוסטון סלטיקס, שנהנתה מיתרון הביתיות, ניצחה 4–1 את אלופת המערב דאלאס מאבריקס וזכתה באליפות ה-NBA ה-18 בתולדותיה.
פורוורד הסלטיקס ג'יילן בראון נבחר ל-MVP של סדרת הגמר ב-NBA לראשונה בקריירה.
בוסטון סלטיקס סיימה את העונה הסדירה עם המאזן הטוב ביותר ב-NBA עם 64–18, בהובלתם של ג'ייסון טייטום, ג'יילן בראון וג'רו הולידיי.
בסיבוב הראשון של הפלייאוף הם התמודדו מול מיאמי היט בשחזור גמר המזרח מהעונה הקודמת וניצחו בסדרה 4–1. לאחר מכן הם התמודדו מול קליבלנד קאבלירס בסיבוב השני, וניצחו שוב בחמישה משחקים.
לבסוף ניצחו הסלטיקס את אינדיאנה פייסרס בסוויפ 4–0 בגמר האזורי והעפילו לגמר ה-NBA בפעם השנייה תוך שלוש שנים וה-23 בתולדותיהם.
ג'יילן בראון זכה בפרס לארי בירד לשחקן המצטיין בגמר המזרח.
בשל פציעות של שחקני מפתח בכל שלוש הקבוצות היריבות במהלך הפלייאוף המזרח, נחשבה הדרך של הסלטיקס לגמר לאחת הקלות בתולדות ה-NBA.
דאלאס מאבריקס סיימה את העונה הסדירה במקום החמישי במערב עם מאזן 50–32, בהובלתם של לוקה דונצ'יץ' וקיירי אירווינג.
המאבריקס ניצחו את לוס אנג'לס קליפרס ואוקלהומה סיטי ת'אנדר בסיבוב הראשון והשני, בהתאמה, שתיהן בתוצאה 4–2. לאחר מכן הם ניצחו את מינסוטה טימברוולבס בגמר המערב 4–1 ועלו בפעם השלישית בהיסטוריה והראשונה מזה 13 שנים לגמר ה-NBA.
בהופעתה האחרונה ב- זכתה הקבוצה באליפות הראשונה בתולדותיה, כשמאמנה הנוכחי ג'ייסון קיד שיחק בה כרכז.
הסלטיקס ניצחו בשני המשחקים נגד המאבריקס בעונה הסדירה.
משחקתאריךקבוצת ביתתוצאהקבוצת חוץמשחק 16 ביוניבוסטון סלטיקס107–89 (1–0)דאלאס מאבריקסמשחק 29 ביוניבוסטון סלטיקס105–98 (2–0)דאלאס מאבריקסמשחק 312 ביונידאלאס מאבריקס99–106 (0–3)בוסטון סלטיקסמשחק 414 ביונידאלאס מאבריקס122–84 (1–3)בוסטון סלטיקסמשחק 517 ביוניבוסטון סלטיקס106–88 (4–1)דאלאס מאבריקס
בוסטון ניצחה את דאלאס בתוצאה 107–89. ג'יילן בראון הוביל את הסלטיקס עם 22 נקודות, 6 ריבאונדים, 3 חטיפות ו-3 חסימות, וקריסטפס פורזינגיס, שחזר מפציעה של יותר מחודש, רשם 20 נקודות, 6 ריבאונדים ו-3 חסימות מהספסל.
ג'ייסון טייטום רשם דאבל דאבל של 16 נקודות ו-11 ריבאונדים ודריק וייט הוסיף 15 נקודות.
המאבריקס מסרו תשעה אסיסטים וקלעו 35 סלי שדה בלבד, והובלו על ידי לוקה דונצ'יץ' עם 30 נקודות ו-10 ריבאונדים.
לפני המשחק נערכה דקת דומייה לזכרו של ביל וולטון, שחקן העבר שזכה שתי אליפויות NBA (אחת מהן עם בוסטון ב-), שנפטר ב-27 במאי מסרטן המעי הגס.
הסלטיקס אף ענדו סרט שחור על מדי המשחק עם שמו של וולטון.
ג'רו הולידיי הוביל את הסלטיקס ליתרון 2–0 בסדרה לאחר ניצחון 105–98 עם 26 נקודות ו-11 ריבאונדים.
ג'יילן בראון הוסיף 21 נקודות, 7 אסיסטים ו-3 חטיפות, בעוד ג'ייסון טייטום רשם כמעט טריפל דאבל של 18 נקודות, 9 ריבאונדים ו-12 אסיסטים.
בדאלאס, לוקה דונצ'יץ' רשם את הטריפל דאבל הראשון בהיסטוריה של המאבריקס בגמר עם 32 נקודות, 11 ריבאונדים ו-11 אסיסטים.
בוסטון ניצחה במשחק השלישי בתוצאה 106–99, למרות ריצת 22–2 של דאלאס ברבע האחרון שצימקה ל-93–92. באותו שלב יצא לוקה דונצ'יץ' בשש עבירות, וריצת 13–7 של הסלטיקס הביאה להם את הניצחון.
ג'ייסון טייטום הוביל את בוסטון עם 31 נקודות, וג'יילן בראון רשם 30 נקודות, 8 אסיסטים ו-8 ריבאונדים.
בדאלאס, קיירי אירווינג ודונצ'יץ' קלעו 35 ו-27 נקודות, בהתאמה, ודרק לייבלי קטף 13 ריבאונדים.
לפני המשחק נערכה דקת דומייה לזכרו של ג'רי וסט, שנפטר מוקדם יותר באותו יום בגיל 86. צלליתו של וסט מופיעה בסמליל ה-NBA, והוא זכה באליפות הליגה כשחקן ב- במדי לוס אנג'לס לייקרס ושמונה פעמים נוספות כג'נרל מנג'ר בלייקרס ובגולדן סטייט ווריורס.
המאבריקס נמנעו מהפסד בסוויפ עם ניצחון 122–84, כשכל 15 שחקני הקבוצה שיחקו לפחות 5 דקות.
לוקה דונצ'יץ' הוביל את דאלאס עם 29 נקודות, קיירי אירווינג הוסיף 21 נקודות וטים הארדוויי הבן קלע את כל 15 הנקודות שלו ברבע הרביעי.
בבוסטון, ג'ייסון טייטום הוביל את הקבוצה עם 15 נקודות בעוד סם האוזר הוסיף 14 וג'יילן בראון וג'רו הולידיי קלעו 10 כל אחד.
ההפסד קטע רצף של 10 ניצחונות פלייאוף לסלטיקס, שהחל בניצחון במשחק השלישי בחצי גמר המזרח על קליבלנד קאבלירס.
הניצחון של המאבריקס ב-38 נקודות היה השלישי בגודלו בתולדות גמר ה-NBA, אחרי הניצחון של שיקגו בולס ב-42 נקודות על יוטה ג'אז ב- והניצחון של הסלטיקס ב-39 נקודות על לוס אנג'לס לייקרס ב-.
16 שנים בדיוק לאחר שזכו באליפות ה-17 שלהם ב-, הסלטיקס ניצחו 106–88 וזכו בתואר ה-18 בתולדותיהם.
ג'ייסון טייטום הוביל את הסלטיקס עם 31 נקודות, 8 ריבאונדים ו-11 אסיסטים, ג'יילן בראון רשם 21 נקודות, 6 ריבאונדים ו-6 אסיסטים וג'רו הולידיי קבע דאבל דאבל של 15 נקודות ו-11 ריבאונדים.
פייטון פריצ'רד שיחק פחות מדקה וחצי, אך רשם 3 נקודות עם קליעה מהחצי, הרחוקה ביותר בגמר ה-NBA מאז 1998. המאבריקס, שלא הובילו בשום שלב במשחק, הובלו על ידי 28 נקודות ו-12 ריבאונדים של לוקה דונצ'יץ', לצד 15 נקודות ו-9 אסיסטים של קיירי אירווינג.
ג'יילן בראון נבחר ל-MVP של סדרת הגמר ב-NBA לאחר שהעמיד ממוצעים של 20.8 נקודות, 5.4 ריבאונדים, 5 אסיסטים למשחק בסדרה.
בראון קיבל 7 מתוך 11 הקולות, כשארבעת האחרים בחרו בג'ייסון טייטום שרשם 22.2 נקודות, 7.8 ריבאונדים ו-7.2 אסיסטים בממוצע למשחק.
זו הייתה האליפות הראשונה של הסלטיקס מאז 2008 וה-18 בתולדותיה, מה שהפך אותם למועדון עם הכי הרבה אליפויות בהיסטוריה של ה-NBA.
מלבד ג'רו הולידיי, שזכה עם מילווקי באקס ב-, כל שחקני הסלטיקס זכו באליפות הראשונה שלהם.
אל הורפורד שבר שיא למשחקי פלייאוף לפני זכייה באליפות, עם 186, כשלפניו רק קארל מלון (193) שמעולם לא זכה.
מבין השחקנים הבין-לאומיים הרבים בסלטיקס, הורפורד (הרפובליקה הדומיניקנית), קריסטפס פורזינגיס (לטביה) ונמיאש קייטה (פורטוגל) הפכו לשחקנים הראשונים מארצם שזכו באליפות NBA.
107 משחקי הפלייאוף המשותפים של טייטום ובראון הם הכי הרבה לצמד לפני זכייתם באליפות.
בצוות האימון, הייתה זו האליפות הראשונה של המאמן הראשי ג'ו מאזולה ושל עוזריו אנתוני דובינס, אמיל ג'פרסון, די.
זו הייתה גם הזכייה הראשונה של הג'נרל מנג'ר בראד סטיבנס, שזכה בפרס מנהל השנה ב-NBA בעונה זו.
סדרת גמר פלייאוף אליפות ישראל בכדורסל לעונת 2023/2024 הייתה סדרת משחקי כדורסל בין מכבי תל אביב להפועל תל אביב ששוחקה בשיטת הטוב משלושה משחקים.
מכבי תל אביב הבטיחה את יתרון הביתיות, ולכן אירחה את המשחק הראשון (13 ביוני 2024) ואת המשחק השלישי (17 ביוני 2024) בהיכל מנורה מבטחים, בעוד שהפועל תל אביב אירחה את המשחק השני (15 ביוני 2024) בהיכל הדרייב אין.
הסדרה הסתיימה בניצחון 2:1 של מכבי תל אביב, שהוכתרה כאלופת המדינה לעונת 2023/2024. הסדרה התאפיינה באלימות רבה, שחרגה מהמוכר בכדורסל הישראלי.
היריבות בין שתי הקבוצות התל אביביות ידועה כיריבות חמה במיוחד, ומשחקי הדרבי בסדרת הגמר של עונת 2022/2023 לוו אף הם במקרי אלימות, שהוגדרו בין השאר כ"האירוע הכי מביש בכדורסל הישראלי זה שנים רבות".
לאחר העונה ולאור חומרת המעשים, התקיימו דיונים בוועדת הספורט של הכנסת, במסגרתם ציינו אנשי כדורסל וחברי הכנסת כי יש לפעול למיגור האלימות בספורט.
שתי הקבוצות הגיעו לסדרת הגמר כשלפחות אחד משחקני המפתח שלהם לא כשיר לשחק, עקב פציעה.
במכבי היו אלה וייד בולדווין וג'וש ניבו, ובהפועל בריאן אנגולה.
בסופו של דבר רק בולדווין (שנפצע במהלך סדרת חצי הגמר מול הפועל ירושלים) לא נרשם לסדרת הגמר, אך לקבוצות ניתנה זכות להחליף שחקן אחד במהלך הסדרה, מה שאיפשר גמישות במידה ששחקן פצוע חוזר לכשירות.
המשחק הראשון בסדרה נערך בהיכל מנורה מבטחים ב-13 ביוני 2024. המשחק התאפיין ביכולת שווה של שתי הקבוצות לאורך רובו, כשהיתרון עבר מצד לצד כ-24 פעמים.
בסופו של דבר ניצחה מכבי בתוצאה 84:76. במהלך המשחק הדליקו אוהדי הפועל תל אביב אבוקות, שהביאו לעצירת המשחק עד להתפזרות העשן.
המשחק השני נערך בהיכל הדרייב אין ב-15 ביוני 2024. בדומה לחצי גמר גביע ווינר באותה עונה, גם כאן התעכבה תחילת המשחק עקב בידוק ביטחוני קפדני במיוחד של משטרת ישראל כלפי אוהדי הפועל תל אביב.
המשחק אמור היה להתחיל ב-21:15, והמנהלת הודיעה על דחייה של רבע שעה ל-21:30, ובסופו של דבר נפתח המשחק באיחור של עשרים דקות, ב-21:35. כבר בדקה הראשונה הופסק המשחק לאחר שאוהדי הפועל הדליקו אבוקות שמילאו את האולם בעשן, והניפו שלטים בגנות המשטרה.
המשחק הופסק פעם נוספת, וחודש כעבור כחצי שעה, ב-22:05. הפועל הובילה לאורך כל המשחק, ובסופו של דבר ניצחה בתוצאה 85:67, וכפתה בכך משחק שלישי שעתיד היה להתקיים בהיכל הספורט מנורה מבטחים.
במהלך המשחק קראו אוהדי הפועל קריאות גנאי שונות כלפי רגב פנאן, מאמן הכושר של מכבי ובנו של מוני פנאן, מנכ"ל הקבוצה בעבר ששם קץ לחייו, כלפי שמעון מזרחי, יו"ר הקבוצה, כלפי מכבי תל אביב עצמה, וכלפי משטרת ישראל.
במשחק השלישי חזרו הקבוצות להיכל מנורה מבטחים, והוא נערך ב-17 ביוני 2024, ווייד בולדווין חזר לשורות מכבי תל אביב.
במשחק זה חרגה האלימות מצד אוהדי הקבוצות מעבר לזו שנצפתה בשני המשחקים הקודמים, ואף מעבר לזו של סדרת הגמר בשנה הקודמת.
עוד לפני תחילת המשחק התלוננו אוהדי הפועל על אלימות משטרתית נגדם.
המשטרה הודיעה לאוהדי הפועל שלא יוכלו להכניס לאולם אביזרי עידוד, מה שהביא את אוהדי הפועל לחסום את השערים לאולם.
בהמשך טענו אנשי הפועל שפרשי המשטרה דרסו אוהדים, ביניהם ילדים, במהלך המהומה מחוץ לאולם.
המחצית הראשונה נגמרה בתוצאה 39:38 לזכותה של מכבי, אך דקה וחצי לתחילת הרבע השלישי הדליקו אוהדי הפועל תל אביב אבוקות, והשליכו אותן אל מעבר לרשת שנועדה למנוע השלכת חפצים מהיציע העליון אל היציעים התחתונים תוך שאלה כמעט פוגעות בשוטרים ובאוהדי מכבי.
בשלב זה הופסק המשחק, וחודש רק לאחר דקות ארוכות, במהלכן התלהטה האווירה בין השחקנים והצוות המקצועי של שתי הקבוצות, עד כדי כמעט קטטה, שנמנעה כשמספר שחקנים הפרידו בין הנצים.
גם במהלך ההפסקה הכפויה המשיכו חפצים להיזרק לעבר המגרש ואוהדי הפועל הניפו שלטים בגנות המשטרה, והמשטרה ומכבי האש נאלצו להתערב.
במהלך האירוע רואיין עופר ינאי, אז ספונסר מרכזי ולימים בעל הקבוצה, והאשים באירועים את המשטרה שלדבריו "נירמלה אלימות", ולכן ספגה אלימות משמעותית יותר בהמשך.
עם חידוש המשחק עברה השליטה להפועל שהובילה בבטחה על מכבי.
באמצע הרבע החלו אוהדי מכבי לזרוק חפצים לעבר ספסל הפועל מה שהביא לעצירת המשחק למספר דקות.
באמצע הרבע השלישי פגעו חפצים שונים שהושלכו מכיוון אוהדי מכבי באנשי הפועל, והמשחק הופסק פעם נוספת, כשהפועל מוליכה 48:54, עצירת המשחק עצרה גם את המומנטום של הפועל, והמחצית הסתיימה בתוצאה 55:54 לזכותה של הפועל.
הרבע הרביעי היה כולו בשליטת מכבי, והמשחק הסתיים בתוצאה 82:74 לזכותה של מכבי, שזכתה באליפות המדינה בפעם ה-57 בתולדותיה.
מספר שניות לפני סיום המשחק, כשניצחונה של מכבי כבר היה מובטח, הדליקו אוהדי מכבי תל אביב אבוקות.
כבר בערב הזכייה באליפות, נכנס שמעון מזרחי לברך את שחקני מכבי תל אביב, וניצל את ההזדמנות כדי לעקוץ את הפועל באומרו "הפועל לא זכתה בתואר 55 שנה - והיא תצטרך לחכות עוד 50 שנה".
אנשי תקשורת וספורט ביקרו את התנהלות המועדונים, המשטרה והמנהלת, על כך שלא הפיקו לקחים מאירועי השנה שעברה, ולמרות הכתובת שהייתה על הקיר, לא השכילו למנוע את האירועים, בעיקר בכל הקשור למשחק השני והשלישי.
מיקי זוהר, שר הספורט, נדרש אף הוא לסוגיה והביע זעזוע מהאירועים.
בסופו של דבר החליט בית הדין של איגוד הכדורסל שהפועל תל אביב תיענש בהפחתת נקודת ליגה בעונה העוקבת, ובשישה משחקי בית בהם יהיה היציע המערבי, בו יושב הגוש המעודד של הקבוצה, סגור.
ההחלטה ציינה כי שניים מהמשחקים יהיו משחקי הדרבי הראשונים שתארח הקבוצה בעונה העוקבת.
הפועל נקנסה בנוסף ב-38,000 ש"ח, והוטל עליה עונש על תנאי לפיו במקרה של שימוש באמצעים פירוטכניים או אלימות חמורה, תיקנס הקבוצה בשתי נקודות ליגה נוספות.
מכבי תל אביב קיבלה עונש של שלושה משחקי רדיוס, לפיו משחק הבית הראשון שלה בעונה העוקבת ישוחק במגרש המרוחק לפחות 75 ק"מ מביתה, והשניים הבאים במרחק של לפחות 50 ק"מ.
הייתה זו הפעם הראשונה בהיסטוריה בה קיבלה מכבי תל אביב עונש של משחקי רדיוס.
בנוסף הוטל עליה משחק רדיוס נוסף על תנאי אם אוהדיה ישתמשו שוב באמצעים פירוטכניים.
במהלך הקיץ שלאחר העונה, ולקראת עונת 2024/2025, עבדו מנהלת ליגת העל ואיגוד הכדורסל על תוכנית שתביא לצמצום האלימות בכדורסל, בדרכים כמו הפרדה פיזית בין ספסלי הקבוצות לקהל, שיפוט מהיר ועונשי חובה לקבוצות שאוהדיהן יפרו את הכללים.
סדרת גמר פלייאוף אליפות ישראל בכדורסל לעונת הייתה סדרת משחקי כדורסל בין מכבי תל אביב להפועל ירושלים ששוחקה בשיטת הטוב משלושה משחקים.
מכבי תל אביב שסיימה את העונה הסדירה במקום הראשון הבטיחה את יתרון הביתיות, ולכן אירחה את המשחק הראשון (9 ביוני 2025) והייתה צפויה לארח את המשחק השלישי (15 ביוני 2025) בהיכל מנורה מבטחים, עד אשר בוטל עקב מבצע עם כלביא.
הפועל ירושלים סיימה את העונה הסדירה במקום השלישי ואירחה את המשחק השני (12 ביוני 2025) בפיס ארנה.
עקב ביטול המשחק השלישי בסדרה, הוחלט שלא להכריז על מנצחת בסדרה, והעונה הסתיימה ללא אלופה לראשונה מאז הקמת הליגה.
היריבות בין מכבי תל אביב לבין הפועל ירושלים ידועה כיריבות חמה במיוחד, ומכונה בשם "הקלאסיקו הישראלי בכדורסל".
עד לעונה זו נפגשו הקבוצות במעמד של סדרת גמר ארבע פעמים, בשנים , , ו-, ובכולן ניצחה תל אביב.
בסך הכל עמד המאזן במעמדי פלייאוף או פיינל פור ערב סדרה זו על 28–3 לטובת תל אביב, כשהפעם האחרונה בה ניצחה ירושלים הייתה ב-1999.
שתי הקבוצות לא נפגשו במעמד גמר אליפות המדינה מאז משחק הגמר ב-2007. תל אביב הגיעה לגמר עונה שלישית ברציפות, כשבשתי העונות הקודמות התמודדה בסדרות הגמר בהצלחה מול הפועל תל אביב בדרבי וזכתה בתואר פעמיים רצופות, בעוד עבור ירושלים היה זה הגמר הראשון אליו היא מעפילה מאז האליפות בה זכתה ב-.
בעונת סיימה מכבי תל אביב את העונה הסדירה כשהיא ממוקמת במקום הראשון בטבלה, וברבע גמר הפלייאוף התמודדה נגד עירוני נס ציונה (שסיימה את העונה הסדירה במקום השביעי, אך סיימה במקום השמיני לאחר הפליי-אין) בסדרה ששוחקה בשיטת הטוב מחמישה משחקים, שהסתיימה בתוצאה 3–0 לטובת מכבי תל אביב.
בחצי הגמר התמודדה מכבי תל אביב נגד הפועל חולון בסדרה ששוחקה בשיטת הטוב משלושה משחקים, שהסתיימה אף היא בסוויפ 2–0.
הפועל ירושלים סיימה את העונה הסדירה במקום השלישי, ופגשה ברבע הגמר את מכבי עירוני רמת גן שסיימה שישית.
ירושלים ניצחה את הסדרה בסוויפ 3–0, ובחצי הגמר התמודדה מול הפועל תל אביב שסיימה במקום השני בעונה הסדירה (לאחר שהופחתה לה נקודה בעקבות אירועי סדרת הגמר בעונה הקודמת).
הסדרה הסתיימה בניצחון ירושלמי, בתוצאה 2–1.
במהלך העונה נפגשו הקבוצות שלוש פעמים, פעמיים במסגרת הליגה כשבשני המפגשים ניצחה ירושלים, ופעם אחת במסגרת גמר גביע המדינה בו ניצחה תל אביב.
המשחק הראשון בסדרה נערך בהיכל מנורה מבטחים ב-9 ביוני 2025. המשחק נפתח באיחור של עשר דקות בשל שיגור טיל מתימן, והתאפיין ביכולת שווה של שתי הקבוצות לאורך רובו, כשהיתרון עבר בין הקבוצות 29 פעמים במהלכו.
ברבע האחרון יצאו ג'ימי קלארק וליוואי רנדולף בחמש עבירות.
בסופו של דבר ניצחה מכבי תל אביב בתוצאה 91–88, וקבעה 1–0 בסדרה.
המשחק השני בסדרה נערך בפיס ארנה ירושלים ב-12 ביוני 2025. לאורך שלושת הרבעים הראשונים הובילה מכבי, אך ברבע הרביעי צמצמה הפועל את ההפרש ואף הגיעה ליתרון ראשון.
בשנייה האחרונה הובילה מכבי 66–64, אך תרגיל של מאמן ירושלים יונתן אלון שהסתיים בהטבעה של ג'סטין סמית' הביא לשוויון 66–66. בהארכה ניצחה הפועל ירושלים בתוצאה 77–74, וכפתה משחק שלישי.
ירושלים קלעה במהלך המשחק באחוזים נמוכים במיוחד, אך הובילה בריבאונדים וחטיפות וניצלה איבודי כדור רבים של מכבי.
שעות ספורות לאחר תום המשחק השני, החלה ישראל במבצע עם כלביא, בעקבותיו הגיבה איראן בתקיפה על ישראל.
לאור האירועים הוחלט לדחות את המשחק השלישי, כשמנהלת הליגה הודיעה שבכוונתה לקיים אותו על מנת שהאליפות תוכרע על המגרש.
בין ההצעות שעלו לקיום משחק שלישי היו קיום המשחק באחד האולמות העונים לדרישות פיקוד העורף, אך כל אלה נידחו על ידי מכבי תל אביב שלא הסכימה לקיים משחק ללא קהלה הביתי, בעוד הפועל ירושלים ביקשה לקיים את המשחק השלישי בכל תנאי.
ב-16 ביוני, במהלך דיוני מנהלת הליגה לגבי מתווה להמשך העונה, עזבו הזרים של מכבי תל אביב את ישראל, דרך מעבר הגבול עם ירדן, ובכך נסתם הגולל על קיום משחק שלישי.
בידי המנהלת נותרה ההחלטה האם לסיים את העונה כשמכבי תל אביב שסיימה את העונה הסדירה במקום הראשון מוכתרת כאלופה, שתי הקבוצות מוכתרות כאלופות, או שלא תוכרז אלופה לראשונה מאז 1956, אז לא התקיימה עונה סדירה עקב מלחמת סיני.
בסופו של דבר הוחלט שלא להכריז על אלופה בתום העונה.
גמר 2025 ב-NBA הייתה סדרת הגמר בפלייאוף ה-NBA לעונת .
הסדרה הוכרעה לאחר שבעה משחקים כאשר אלופת המערב אוקלהומה סיטי ת'אנדר, שנהנתה מיתרון הביתיות, ניצחה 4–3 את אלופת המזרח אינדיאנה פייסרס וזכתה באליפות ה-NBA השנייה בתולדותיה והראשונה מאז עברה הקבוצה מסיאטל לאוקלהומה סיטי.
שיי גילג'ס-אלכסנדר נבחר ל-MVP של סדרת הגמר ב-NBA לראשונה בקריירה.
אוקלהומה סיטי ת'אנדר סיימה את העונה הסדירה עם המאזן הטוב ביותר ב-NBA והמאזן הטוב בתולדות המועדון עם 68–14. שיי גילג'ס-אלכסנדר סיים את העונה כמלך הסלים וזכה בתואר ה--MVP של העונה.
בסיבוב הראשון של הפלייאוף הם התמודדו מול ממפיס גריזליס וניצחו בסוויפ 4–0. בסיבוב השני פגשו את דנוור נאגטס וניצחו בשבעה משחקים.
בגמר האזורי פגשה אוקלהומה את מינסוטה טימברוולבס בסדרה שהוכרעה על אחרי חמישה משחקים.
אינדיאנה פייסרס סיימה את העונה הסדירה במקום הרביעי במזרח עם מאזן 50–32. הפייסרס ניצחו את מילווקי באקס וקליבלנד קאבלירס בסיבוב הראשון והשני, בהתאמה, שתיהן בתוצאה 4–1. לאחר מכן הם ניצחו את ניו יורק ניקס בגמר המערב 4–2 ועלו לגמר ה-NBA.
אוקלהומה סיטי ניצחו בשני המשחקים נגד הפייסרס בעונה הסדירה.
אוקלהומה עלתה ליתרון מוקדם וגרמה לאינדיאנה לאבד 19 כדורים עד לסיום המחצית הראשונה שנגמרה ביתרון 57–45 לקבוצה הבייתית.
9:42 דקות לסיום הרבע הרביעי עמד היתרון של אוקלהומה על 15 נקודות.
ריצת 0:6 ב-87 השניות האחרונות הסתיימה עם סל של טייריס הליברטון, 3.9 שניות לסיום, שקב את תוצאת המשחק.
אוקלהומה הובילה לאורך כל המשחק ובמהלך הרבע השני כבר הובילה ב-23 הפרש.
אלכס קארוסו קלע 20 נקודות למנצחת, שיא קריירה אישי בפלייאוף.
אוקלהומה הובילה מתחילת המשחק ופתחה פער של 10 נקודות בסיום הרבע הראשון.
בהפסקה עמד היתרון על 14 נקודות ובהמשך גדל עד ל-18 נקודות.
אינדיאנה הצליחה לצמק את היתרון ברבע האחרון עד לשתי נקודות, אבל נקודות של ג'יילן ויליאמס ושיי גילג'ס-אלכסנדר החזירו את היתרון לפער דו ספרתי.
ויליאמס סיים את המשחק עם 40 נקודות, בעוד גילג'ס-אלכסנדר קלע 31 נקודות והוסיף 10 אסיסטים.
מנגד פסקל סיאקם הוביל את קלעי אינדיאנה ונעזרו ב-12 נקודות שקלע טי.ג'יי.
גביע אירופה בכדורגל (כיום ליגת האלופות) הוא טורניר כדורגל עונתי שנוסד ב-1956. הליגה פתוחה לכל האלופות של הליגות הכלולות באופ"א (למעט ליכטנשטיין שלה אין ליגה), וכן לקבוצות שסיימו במקום השני עד הרביעי בליגות הבכירות.
לפני עונת נקרא הטורניר בשם "גביע אירופה".
בשנים הראשונות לקיומו רק האלופות יכלו להתחרות בו, אך ב-1997 הותר גם לקבוצות שסיימו במקום השני.
ריאל מדריד זכתה בגמר הראשון של הטורניר.
אם קבוצה מנצחת בשלושה משחקי גמר רצופים, או חמישה בסך הכל, היא רשאית לשמור ברשותה את הגביע כך שמתחילים בהכנתו של גביע חדש.
נכון ל-2022 שש קבוצות הגיעו להישג זה: ריאל מדריד, אייאקס אמסטרדם, באיירן מינכן, מילאן, ליברפול וברצלונה.
ריאל מדריד זכתה בטורניר חמש עשרה פעמים מאז היווסדו, והיא הקבוצה שעשתה זאת הכי הרבה פעמים.
היא זכתה גם בין ל-, ובכך קבעה שיא של חמש זכיות רצופות.
יובנטוס היא הקבוצה שהפסידה בגמר הכי הרבה פעמים (7).
גביע האלופות הרשמי הראשון התרחש בעונת 1955/1956 כאשר 16 קבוצות השתתפו בו ונחשבות למייסדות הטורניר: מילאן (איטליה), AGF אורהוס (דנמרק), אנדרלכט (בלגיה), יורגודן (שוודיה), גוורדיה ורשה (פולין), היברניאן (סקוטלנד), פרטיזן (יוגוסלביה), פ.ס.וו.
איינדהובן (הולנד), ראפיד וינה (אוסטריה), ריאל מדריד (ספרד), רוט-וייס אסן (גרמניה המערבית), פ.צ.
זארבריקן (חבל הסאר), סרבט (שווייץ), ספורטינג ליסבון (פורטוגל), סטאד ריימס (צרפת) ו-וורוס לובוגו (הונגריה).
משחק ליגת האלופות הראשון התקיים ב-4 בספטמבר 1955, והסתיים בתיקו 3-3 בין ספורטינג ליסבון לפרטיזן, הגול הראשון בהיסטוריה של הטורניר הובקע על ידי ז'ואאו בפטיסטה מרטינס לזכות ספורטינג.
גמר הבכורה של הטורניר התקיים בפארק דה פראנס בין סטאד ריימס לריאל מדריד, והסתיים בניצחונה של ריאל מדריד שחזרה מפיגור ל-4-3, הודות לשערים של אלפרדו די סטפנו, מרקוס אלונסו (מרקיטוס), והקטור ריאל (צמד).
ריאל מדריד הצליחה להגן על התואר גם בעונה לאחר מכן בביתה, סנטיאגו ברנבאו, כשניצחה את פיורנטינה בגמר.
לאחר מחצית ללא שערים, מדריד הבקיעה פעמיים ב-6 דקות, ניצחה את המשחק וזכתה בגביע השני שלה.
ב-1958 לא הצליחה מילאן לנצח אף על פי שהובילה פעמיים במהלך המשחק, אך ריאל מדריד חזרה פעמיים למשחק, והגמר שנערך באצטדיון הייזל, המשיך להארכה, שם הכריע את המשחק שערו של פרנסיסקו חנטו, וריאל זכתה בתואר השלישי ברציפות שלה.
עונה לאחר מכן בעונת 1958/1959 היה שחזור של הגמר מעונת הבכורה כאשר ריאל מדריד פגשה את סטאד ריימס בגמר פעם נוספת וניצחה 2-0 בנקרשטדיון שבגרמניה, וזכתה בגביע הרביעי ברציפות.
משחק זה שודר ב-BBC ובתחנות טלוויזיה אירופיות אחרות, וצפו בו 135,000 אנשים.
מנצ'סטר יונייטד הייתה באחת התקופות הטובות בתולדותיה, אז כונו שחקניה "תינוקות באזבי", בזמן הקמת המפעל, וזכתה בשתי אליפויות ליגה והעפילה לגמר הטורניר ולגמר גביע ה-FA ב-.
יונייטד נחשבה אז כאחת המועמדות ליטול מריאל את תוארה.